অবসর নিলেন মহাকাশচারী সুনীতা উইলিয়ামস, ঘোষণা নাসার

ওয়েবডেস্ক- অবসর (Retires) নিলেন ভারতীয় বংশোদ্ভূত মহাকাশচারী সুনীতা উইলিয়ামস (Astronaut Sunita Williams) । ২৭ বছরের দীর্ঘ ঐতিহাসিক কেরিয়ারের ইতি টানলেন তিনি। গত ২৭ ডিসেম্বর আনুষ্ঠানিকভাবে অবসর গ্রহণ করেছেন বচর ৬০ এর এই মার্কিন নভশ্চর সুনীতা উইলিয়ামস। এই দীর্ঘ কেরিয়ারে তিনি মহাকাশ স্টেশনে তিনটি মিশন সম্পন্ন করেছেন, সেই সঙ্গে মানব মহাকাশযানেও অসংখ্য রেকর্ড স্থাপন করেছেন তিনি।

নাসার (NASA) বিচারের সুনীতা মহাকাশে মোট ৬০৮ দিন অতিবাহিত করেছেন, যা নাসার কোনও মহাকাশচারীর কাটানো দ্বিতীয় সর্বোচ্চ সময়। ৬২ ঘণ্টা ৬ মিনিটে তিনি মোট ৯টি স্পেসওয়াক পরিচালনা করেছেন। একজন মহিলার মহাকাশচারি দ্বারা সর্বাদিক স্পেসওয়াক ও তিনি সামগ্রিক চতুর্থ স্থানে রয়েছেন। মহাকাশে ম্যারাথন দৌড়ে প্রথম ব্যক্তি এই সুনীতা উইলিয়ামস। সুনীতার অবসর গ্রহণের বার্তা মঙ্গলবার বিবৃতি দিয়ে জানিয়েছে মার্কিন মহাকাশ গবেষণা সংস্থা নাসা।

২০০৬ সালের ডিসেম্বরে সুনীতার প্রথম মহাকাশযাত্রা। ডিসকভারি শাটলে চড়়ে প্রথম মহাকাশে পাড়ি দিয়েছিলেন মহাকাশের পথে।

নাসার এক্সপিডিশন ১৪/১৫-র ফ্লাইট ইঞ্জিনিয়ার হিসাবেও দায়িত্ব পালন করেন সুনীতা। সেইসঙ্গে গোটা অভিযানের সময় চারটি স্পেসওয়াক করে বিশ্বরেকর্ডও তৈরি করেন ভারতীয় বংশোদ্ভূত সুন্তা উইলিয়ামস। এর পর ২০১২ সালে দ্বিতীয়বার মহাকাশ সফর সুনীতার। ১২৭ দিনের সেই অভিযানে মহাকাশ স্টেশন কমান্ডারের দায়িত্ব পালন করেন তিনি। ২০২৪ সালে তাঁর তৃতীয় ও শেষ অভিযান ছিল বোয়িং স্টারলাইনারে চড়ে মহাকাশ স্টেশনে অভিযান। এই যাত্রায় তাঁর সঙ্গী ছিলেন আরও এক মার্কিন নভশ্চর বুচ উইলমোর। সেই বার কিছুটা বিপত্তির মধ্যে পড়েন তারা। মাত্র ১০ দিনের অভিযানে ছিল কিন্তু যান্ত্রিক ত্রুটির কারণে সেই অভিযান বেড়ে দাঁড়ায় ১০ মাস। অবশেষে ২০২৫ সালের মার্চ মাসে ২৮৬ দিন পর পৃথিবীতে অবতরণ করেন সুনীতা ও উইলমোর।

আরও পড়ুন- ভয়ঙ্কর তুষারঝড়! একের পর এক দুর্ঘটনা! শহরজুড়ে জারি ‘হাই অ্যালার্ট’

এই কর্মজীবনে আন্তর্জাতিক মহাকাশ স্টেশন (আইএসএস)-এ তিনটি অভিযান সম্পন্ন করেছেন সুনীতা। নাসার প্রশাসক জ্যারেড আইজ্যাকম্যানের কথায়, ‘‘মানববাহী মহাকাশ অভিযানে সুনীতা উইলিয়ামস একজন অন্যতম পথ প্রদর্শক। মহাকাশ স্টেশনে সুদক্ষ নেতৃত্ব দেওয়ার পাশাপাশি পৃথিবীর নিম্ন কক্ষপথে বাণিজ্যিক অভিযানের পথও সুগম করেছেন তিনি। বিজ্ঞান ও প্রযুক্তির অগ্রগতিতে সুনীতার অবদান ভবিষ্যত প্রজন্মকে অনুপ্রাণিত করবে।

নাসা তথা সমগ্র জাতির প্রতি একনিষ্ঠ সেবার জন্য আপনাকে ধন্যবাদ।’’

অবসর নিয়ে সুনীতা জানিয়েছেন, মহাকাশ তার একটি প্রিয় আবাসস্থল, নাসার কাটানো সময় তাঁর জীবনে সবচেয়ে বড় সম্মান। তিনি আশা প্রকাশ করেন যে তাঁর কাজ চাঁদ এবং মঙ্গল গ্রহে অভিযানের এই পথকে আরও প্রশস্থ করবে।